 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛንታ ካብ መሸጣ ንግዲ ባርነት ዝደሓኑ 64 ኢትዮጵያውያን 26 ሓምለ 2019 ምንጪ ስእሊ, Sandra Shell መግለጺ ስእሊ, ብ1888 ኣብ የመን ጥቓ ናይ ወደብ ከተማ ናህር ካብ ነገዶ ባርያ ተመንጢሎም ብሼክ ኦቶማን ዝሕብሐቡ ዝነበሩ ደቂ ኢትዮጵያ እዋኑ መስከረም 1888 ነይሩ ሓይሊ ባሕሪ እንግሊዝ ኣብ ዓደን ዓሪዱ ኣንጻር ኣብ ከባቢ ቀይሕ ባሕሪ ዝካየድ ንግዲ ባሮት ወፍርታት የካይድ ነበረ ኣብቲ እዋን ካብ ገማግም ኢትዮጵያ ዝተበገሳ ሰለስተ ጀላቡ ድማ ሓዘ ኣብ ሃገራት ኣዕራብ ዝሽየጡ 204 ደቂኣንስትዮን ደቂተባዕትዮን ባራዩ ሒዘን እየን ዝጓዓዛ ነይረን እዞም ህጻናት ካብ ከበሳ ኢትዮጵያ ከባቢታት ኦሮሞ ዝተወሰዱ እዮም ነይሮም እቶም ኣንጻር ንግዲ ባሮት ወፍርታት ዘካይዱ ዝነበሩ እንግሊዛውያን ነቶም ህጻናት ካብ ኢድ እቶም ነጋዶ ምስመንዝዕዎም ብቐጥታ ናብ ዓደን እዮም ወሲዶምዎም ኣብኡ ድማ ነቶም ህጻናት ኣድላዪ ዘበለ ክንክን ተገበረሎም እቲ ጉዕዞ ንኣካልን መንፈስን እቶም ህጻናት ኣዝዩ እዩ ሃስይዎ ነይሩ ሕማም ዓሶን ከቢድ ኩነታት ኣየርን ናይቲ ከባቢ ይትረፍ ንህጻናትስ ንባሕረኛታት እኳ ዝብድህ እዩ ኣብ መለለዪ መንነትና ምልክት ኦዳ እንትርእዩ የፈራርሑና ኣብ ክልል ኣምሓራ ብዝተፈጠረ ጎንፂ ህይወት ሰባት ጠፊኡ እዞም ህጻናት ብ 1890 ኣብ ደቡብ ኣፍሪቃ ናብ ዝርከብ ፍሪ ቸርች ኦፍ ስኮትላንድ ላቭዳሌ ናብ ዝበሃል ትካል ተወስዱ ካብቶም ህጻናት ገሊኦም ኣመንቲ ሃይማኖት እስልምና ስለዝነበሩ ካብቲ ማሕበረሰብ ከዕብዩዎም ወሰዱዎም ኣብ መወዳእታ እቲ ዓመት ኩነታት ኣየር ናይቲ ከባቢ ስለዘይተጻወርዎን ብካልኦት ምኽንያታትን ካብ መንጎኦም 11 ሞይቶም ኣብ የመን እናሃለዉ ሚስዮናውያን ንገለ ካብቶም ህጻናት መን ኢኻ? 